Kelle julgus avaldub väljakutses, see satub surma kätesse.  Kelle julgus ilmutab end enesevalitsemises, see säilib.  Nii on kahesugust julgust - üks õnnetu, teine kasulik.  Kuid kes võib öelda - mispärast ühele neist saab osaks Taeva poolt hukkamõistev otsus?  Sellepärast peab Tark tegutsemist raskeks.  Taevalik Dao ei võistle, kuid võidab siiski.  Ta ei kõnele - kuid on osav vastama.  Ta ei kutsu - siiski tulevad kõik tema juurde.  Ta on vaikne oma  tegevuses - siiski on tema teod tagajärjerikkad.  Taeva Võrgul on suured silmad - siiski ei pääse neist keegi läbi.